# Abril

L'abril és el quart mes de l'any i té 30 dies.

## Dites populars

* Abril, abril, un de bo de cada mil.
    (var.) D'abril, un de bo entre mil.
* A l'abril, el blat puja fil a fil; al maig, puja con un faig.
* Abril fa el pecat, i el març és acusat.
* Abrils i senyors, tots traïdors.
* Altes o baixes, a l'abril són les Pasqües.
* Borró que neix dins s'abril, no té temps de fer bon vi.
* D'abril en bon matí, hi fa bon dormir.
* El març i l'abril de meuques en fan mil.
* En abril, no toquis raïl.
* L'abril, mata un home i després se'n riu.
* L'abril va deixar morir la seva mare de set.
* Març marceja, abril bogeja i bord bordeja.
* Març, marçot, no m'has mort l'ovella ni el borregot, ja vindrà l'abril, ja te'n matarà cent mil.
* Matant una mosca per l'abril, se'n maten deu mil.
* No hi ha abril sense espigues.
* Per cada calcida que es trenca al mes d'Abril, després n'hi ha mil.
* Per l'abril arrenca un card i en naixeran mil.
* Per l'abril cada ocell canta en son niu.
* Per l'abril, el mascaret ja és aquí, el llengut i el teuladí i el rossinyol de cant tan fi.
* Per l'abril, espigues mil.
* Per l'abril, flors, olors i predicadors.
* Per l'abril les perdius molt cantar i poc venir.
* Per l'abril, ous mil.
* Quan març fa d'abril, abril fa de març.
* Qui menja cargols per l'abril que es prepari per morir.
* Si a tres d'abril es cucut no canta, digueu que és mort o per a França.
    (var.) Si el tres d'abril el puput no ha cantat, o és mut o és enterrat.
    (var.) Si es tres d'abril, lo cucut no fa piu-piu, o és pres, o no és viu o bé sent mal estiu.
* Si l'abril fa llot, no es perdrà tot.
* Si per l'abril la tórtora no rondina, ja pots donar per perduda la collita.
* Si per l'abril sents tronar, ordi i blat no faltarà.
* Si vols menjar pèsols al segar, al mes d'abril los has de sembrar.
    (var.) Si no vols menjar sopes a l'estiu, sembra pèsols al mes d'abril.
* Una tonyina pel mes d'abril, pel juny més de mil.

### Dites del santoral català

* Sant Francesc serè, any de fruiter.
* Per Sant Just i Pastor, tenen les nous ja sabor.

### Dites relacionades amb la meteorologia

* A l'abril, cada gota en val mil.
    (var.) En Abril, cada gota val per mil, per l'ull i per la raïl.
* A l'abril, tota l'aigua cap dins un barril.
* A l'abril, aigües mil.
    (var.) A l'abril, gotes mil.
    (var.) A l'abril, pluges mil.
* Abril finat, hivern acabat.
* Abril plover i maig ventós, fan l'any ric i profitós.
* Crema més el sol d'abril que el de tot l'estiu.
* Fins a setanta d'abril no et llevis un fil.
* Fred d'Abril, no faltarà pa ni vi.
* Gelada d'abril, fam per tot l'any.
* L'Abril va deixar morir la seva mare de set.
* Març ventós i abril plujós, fan el maig florit i hermós.
* Març ventós i abril plujós fan ésser el pagès orgullós.
* Març ventós i abril plujós fan el juny florit i hermós.
* Març ventós i abril plujós, treuen el maig joiós.
* Per l'abril, no et treguis un fil.
* Pluja d'abril i sol de tardor, solen fer l'any bo i millor.
    (var.) Pluja d'abril i sol de tardor, solen fer l'any millor.
* Si trona d'abril, ve bon estiu.
    (var.) Trona l'abril, ve bon estiu.
* Tronada per l'abril, cada gra en torna mil.
* Trons en març, fred abril i maig.
* Una pluja de maig i tres d'abril valen més que els bous i el carril.

## Frases fetes i locucions

* Xisclar més que les orenetes per l'abril.
          Cridar molt.

## Referències

* 1 2 3 4 5 6 7 8 9 10 11 Parés i Puntas, 1998, p. 16.
* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 Alcover, Antoni M.; Moll, Francesc de B. «abril». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 11 12 Cinc mil refranys catalans i frases fetes populars, 1965.
* 1 2 Amades, 1931, p. 107-109.
* 1 2 Amades, 1989, p. 223.
* 1 2 Parés i Puntas, 1999.
* ↑ Amades, 1989, p. 219.
* ↑ Amades, 1989, p. 225.
* ↑ Parés i Puntas, 1998, p. 15.
* ↑ Pàmies; Palou; 2012, pp76.
* 1 2 3 Sevilla Muñoz; Zurdo Ruiz-Ayúcar, 2009.
* ↑ Amades, 1989, p. 226.

## Bibliografia

* Amades, Joan. Costumari català : el curs de l'any (en català). Vol. III. Corpus. Primavera.. Estella: Salvat, 1989. ISBN 8434536730.
* Amades, Joan. Costums populars de Barcelona (en català). Barcelona: Centre Excursionista de Catalunya, 1931.
* Parés i Puntas, Anna. Diccionari de refranys. Català-castellà, castellà-català (en català). Barcelona: Edicions 62, 1998. ISBN 842974293X.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Sevilla Muñoz, J.; Zurdo Ruiz-Ayúcar, M.I.T. (dir.). «Refranero multilingüe». Madrid: Instituto Cervantes (Centro Virtual Cervantes), 2009. [Consulta: 10 octubre 2024].